Qoraaga Soomaaliyeed Axmed Faarax Idaajaa ayaa intaa ku daray “Aas aaskii SYL sanadkii 1943-kii mabaadii’da waxaa ku jirtay in la helo far Soomaali, runtii dowladkasta oo dhalatana waxa ay sameyn jirtay guddi arrintaa dabagala, sanadkii 1971-kii waxa uu ka mid ahaa odoyaashii loo xil saaray qorista farta Soomaaliga ee aan maanta adeegsaneyno, bishii Maarso ayaan guddigan ku soo biiray oo aan is baranay, sidoo kale waxa uu Madax ka ahaa Guddigii qiimeynta buugaagta far Soomaaliga ah ee la qoro iyo Suugaanta, waxaana uu ahaa shaqsi hal abuur leh oo Ummadda Soomaaliyeed ay xasuustiisa ka go’i doonin waxa uu u qabtay”.
